|  |  |  |
| --- | --- | --- |
| **JP “OLIMPIJSKI BAZEN OTOKA” d.o.o.**  **SARAJEVO** | logo.jpg | **OTOKA OLYMPIC SWIMMING POOL**  **SARAJEVO** |

Broj: 04-2-36-6/21

Sarajevo, 12.04.2021. godine

Na osnovu člana 69. stav 2. tačka e), člana 70. st. 1., 4., i 6. Zakona o javnim nabavkama („Službeni glasnik BiH“, broj 39/14), članа 34. i 35. Statuta JP „Olimpijski bazen Otoka“ d.o.o. Sarajevo, na Preporuku Komisije za javnu nabavku broj: 04-2-21-7/21 od 05.02.2021.godine, u postupku javne nabavke mobilizacije, transporta mašine za bušenje i izvođenja radova istražne bušotine do 300 metara dubine na lokalitetu JP“Olimpijski bazen Otoka“ d.o.o. Sarajevo, broj: 04-2-36-1/21, direktor JP „Olimpijski bazen Otoka“ d.o.o. Sarajevo, donosi

**ODLUKU**

**o poništenju postupka javne nabavke**

**Član 1.**

Poništava se postupak javne nabavke mobilizacije, transporta mašine za bušenje i izvođenja radova istražne bušotine do 300 metara dubine na lokalitetu JP“Olimpijski bazen Otoka“ d.o.o. Sarajevo iz razlogašto je cijena pristigle ponude znatno veća od osiguranih sredstava za predmetnu nabavku u skladu sa članom 69. stav 2. tačka e) Zakona o javnim nabavkama („Službeni glasnik BiH“, broj 39/14).

**Član 2.**

Za izvršenje ove odluke zadužuje se i ovlašćuje Služba za pravne i administrativne poslove.

**Član 3.**

Ova odluka objavit će se na web-stranici www.bazen.ba istovremeno sa upućivanjem ponuđačima koji su učestvovali u postupku javne nabavke, u skladu sa članom 70. stav 6. Zakona o javnim nabavkama.

**Član 4.**

Ova odluka stupa na snagu danom donošenja i dostavlja se svim ponuđačima koji su učestvovali u postupku javne nabavke, u skladu sa članom 71. stav 2. Zakona o javnim nabavkama.

**Obrazloženje**

**Postupak javne nabavke pokrenut je Odlukom o pokretanju postupka javne nabavke broj: 04-2-36/21 od 08.01.2021. godine.**

**Javna nabavka je sprovedena konkurentskim zahtjevom.**

**Procijenjena vrijednost javne nabavke bez PDV-a je 55.000,00 KM.**

**Obavještenje o nabavci broj: 737-7-3-27-3-8/21** **objavljeno je na Portalu javnih nabavki dana 24.03.2021. godine u 15:48 h.**

Komisija za javnu nabavku imenovana je Rješenjem broj:02-1-963-2/19 od 10.03.2021.godine.

Komisija za javnu nabavku dostavila je dana 09.04.2021.godine Izvještaj o radu broj: 04-2-36-4/21od08.04.2021. godine, Zapisnik o pregledu i ocjeni ponuda broj: 04-2-36-3/21od 08.04.2021.godine i Preporuku o poništenju postupka javne nabavke broj: 04-2-36-5/21od 08.04.2021.godine, u postupku javne mobilizacije, transporta mašine za bušenje i izvođenja radova istražne bušotine do 300 metara dubine na lokalitetu JP“Olimpijski bazen Otoka“ d.o.o. Sarajevo.

U postupku po Izvještaju o radu je utvrđeno da je Komisija za javnu nabavku blagovremeno i pravilno izvršila otvaranje ponuda i ocjenu kvalifikovanosti ponuđača, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda jedan (1);
* da je blagovremeno zaprimljena jedna (1) ponuda;
* da je pristigla ponuda kompletna;
* **da je ponuda ponuđača u pogledu cijene ponude znatno veća od osiguranih sredstava za predmetnu nabavku, odnosno u iznosu od 105.550,00 KM.**

Nadalje, u postupku ocjene provedenog postupka, direktor ugovornog organa nije našao razloge, nepravilnosti niti propuste u radu koji bi eventualno bili osnov za neprihvatanje preporuke Komisije za nabavku.

U postupku je utvrđeno da je Komisija u svemu pravilno postupila te da je preporuka o poništenju postupka nabavke data u skladu sa Zakonom o javnim nabavkama, podzakonskim i internim aktima i tenderskim dokumentom.

Naime, u postupku predmetne nabavke nesumnjivo je utvrđeno da je **ponuda ponuđača u pogledu cijene ponude za ugovor znatno veća od osiguranih sredstava za predmetnu nabavku**, čime su se stekli zakonski uslovi za poništavanje postupka javne nabavke.

Iz navedenih razloga, primjenom člana 69. stav 2. tačka e) Zakona o javnim nabavkama („Službeni glasnik BiH“, broj 39/14), odlučeno je kao u članu 1. ove odluke.

**POUKA O PRAVNOM LIJEKU:**

Protiv ove odluke može se izjaviti žalba najkasnije u roku od 5 (pet) dana od dana prijema ove Odluke.

Žalba se izjavljuje Kancelariji za razmatranje žalbi Bosne i Hercegovine, putem Ugovornog organa u pisanoj formi direktno ili preporučenom poštanskom pošiljkom u dovoljnom broju primjeraka, a koji ne može biti manji od 3 (tri) kako bi mogla biti uručena izabranom ponuđaču, kao i drugim stranama u postupku.

**Enes Peštek, s.r.**

**direktor**

Dostaviti:

* ponuđaču
* a/a